கேள்வி: மலாயா அவசரகாலம் - மனைப்பகுதிகளுக்கு சொத்துரிமை பற்றி நீங்கள் என்ன அறிந்துள்ளீர்கள்?
பதில்: பிரிக்ஸ் திட்டம் பல முகப்புக் கூறுகளைக் கொண்டது. அவற்றில் மிக முக்கியமானது பொதுமக்களை வேறு குடியிருப்பு பகுதிகளுக்கு மறுக் குடியேற்றம் செய்வதாகும். 470,509 கிராமப்புற மலாயா மக்கள் மறுக் குடியேற்றம் செய்யப்பட்டனர். அவர்களில் 400,000 சீனர்களும் அடங்குவர். கிராமப்புற மலாயா மக்கள் காடுகளின் விளிம்புப் பகுதிகளில் வாழ்ந்து வந்தனர். அவர்கள் மலாயா புதுக்கிராமங்கள் மறுக் குடியேற்றம் செய்யப்பட்டனர். புதுக்கிராமங்கள் புதிதாக உருவாக்கப் பட்டவை. மலாயா புதுக்கிராமங்கள் முள்வேலிகளால் பாதுகாக்கப் பட்டன. காவல் சாவடிகள் இருந்தன. இரவு நேரங்களில் ஒளிவிளக்குகள் பிரகாசமாக எரிந்தன. தொடக்கக் காலங்களில் மக்கள் அந்தத் திட்டத்தை விரும்பவில்லை.
கேள்வி: மலாயா அவசரகாலம் - பாலிங் பேச்சு பற்றி தகவல் சொல்.
பதில்: தன்னுடைய நோக்கம் வெற்றி பெறவில்லை என்பதை உணர்ந்த சின் பெங், ஆளும் பிரித்தானிய மலாயா பேச்சு வார்த்தைகள் நடத்த அழைப்பு விடுத்தார். அந்தப் பேச்சு வார்த்தை மலேசிய வரலாற்றில் மிகவும் புகழ்பெற்றது. 1955 திசம்பர் 28-ஆம் தேதி கெடா, பாலிங்கில் உள்ள பாலிங் அரசாங்க ஆங்கிலப் பள்ளியில் நடைபெற்றது. மலாயா கம்யூனிஸ்டு கட்சியின் சார்பில் சின் பெங், அதன் தலைமைச் செயலாளர் ரசீட் மைடின், மத்திய பிரசார அமைப்பின் தலைவர் சென் தியென் கலந்து கொண்டனர். மலாயா அரசாங்கத்தைப் பிரதிநிதித்து துங்கு அப்துல் ரகுமான், டத்தோ டான் செங் லோக், சிங்கப்பூர் முதலமைச்சர் டேவிட் மார்ஷல் ஆகியோர் கலந்து கொண்டனர்.
கேள்வி: மலாயா அவசரகாலம் - மலாயா பொதுவுடைமை கட்சியின் இறுதி முயற்சி பற்றி நீங்கள் என்ன அறிந்துள்ளீர்கள்?
பதில்: பாலிங் பேச்சு தோல்வியில் முடிந்ததினால், 1956 பிப்ரவரி 8ஆம் தேதி முதலமைச்சர் துங்கு அப்துல் ரகுமான் பொது மன்னிப்பை மீட்டுக் கொண்டார். மலாயா பொதுவுடைமை கட்சியினக்கு ஐந்து மாத காலத்திற்கு பொது மன்னிப்பு வழங்கப்பட்டது. எதிர்காலத்தில் மலாயா பொதுவுடைமை கட்சியினருடன் பேச்சுவார்த்தை நடத்தப் போவதில்லை என்றும் உறுதியாகச் சொன்னார்.MacGillivray to the Secretary of State for the Colonies, 15 March 1956, CO1030/22 எனினும், மலாயா பொதுவுடைமை கட்சி மீண்டும் பேச்சுவார்த்தைகள் நடத்த தன்னால் இயன்ற வரை முயற்சிகள் செய்து பார்த்தது. ஆனால், அனைத்தும் வெற்றி பெறவில்லை. மலாயா விடுதலை அறிவிப்பு அடைவதற்கு சில வாரங்களுக்கு முன்னர் கூட, ஆகக் கடைசியாக மலாயா பொதுவுடைமை கட்சி இன்னொரு முயற்சி செய்து பேச்சுவார்த்தைகளுக்கு வாய்ப்பு கேட்டது. ஆனால், துங்கு அப்துல் ரகுமான் இணக்கம் தெரிவிக்கவில்லை.
கேள்வி: மலாயா அவசரகாலம் - மலாயா சுதந்திரம் அடைந்தது பற்றி விளக்கவும்.
பதில்: 1957 ஆகஸ்டு மாதம் 31ஆம் தேதி மலாயா விடுதலை அறிவிப்பு அடைந்தது. மறு ஆண்டில் பேராக், தெலுக் இந்தான் பொதுவுடைமை கெரில்லாக்கள் கடைசியாக ஒரு தாக்குதல் நடத்தினர். அதுதான் மலாயா பொதுவுடைமை கட்சியின் கடைசி தாக்குதல் ஆகும். அந்தத் தாக்குதலில் வெற்றி பெற முடியாமல் போகவே, தாக்குதல் நடத்திய அனைவரும் அரசாங்கக் காவல் துறையிடம் சரண் அடைந்தனர். மலாயாவில் ஆங்காங்கே எஞ்சியிருந்த பொதுவுடைமை கெரில்லாக்கள் தென் தாய்லாந்து எல்லையில் தஞ்சம் அடைந்தனர். 1960 சூலை 31-இல் மலாயா அவசரகாலம் முடிவிற்கு வந்ததாக மலாயா அரசு அதிகாரப்பூர்வமாக அறிவித்தது. அதன் பின்னர் சின் பெங், தாய்லாந்து இருந்து சீனா, பெய்ஜிங்கிற்குச் சென்றார். அவருடன் முக்கியமான சிலரும் சென்று சீனாவில் அடைக்கலம் அடைந்தனர்.